# Miguel Ángel Silvestre

Miguel Ángel Silvestre Rambla (Castelló de la Plana; 6 d'abril de 1982) és un actor valencià especialment conegut pel seu paper protagonista com El Duque a la sèrie de televisió Sin tetas no hay paraíso, emesa per Telecinco el 2008.

## Biografia

Quan era nen sempre va voler ser jugador de tennis però a causa d'una lesió que va tenir quan jugava a Hongria va decidir deixar-ho. Després d'acabar els seus estudis volia graduar-se de fisioterapeuta, però abans que això succeís, la seva tia el va iniciar en el món del teatre. Convençut de la seva nova inclinació Miguel Ángel va aprendre interpretació, expressió corporal, ball modern i acrobàcia amb un professor particular. Però, definitivament, es va fer conèixer amb el títol de Mister Castelló 2002.
Fent petits papers i altres de major arrelament en diverses produccions, l'actor aconsegueix ser el protagonista en la pel·lícula del 2006 anomenat "La Distancia", una pel·lícula que va estar ambientada en el món de la boxa.Gràcies a aquesta producció, Silvestre va poder mostrar totes les seves qualitats, tant interpretatives com físiques, fins i tot té una escena on està dutxant que ràpidament, va esdevenir una de les més visitades a YouTube. També ha estat en el món del doblatge on va poder fer-se molt més popular per les seves interpretacions en la sèrie One Piece, de la qual afirma ser un gran fan.
Però la fama total no trigaria a arribar per Miquel Àngel i després de quedar seleccionat en la sèrie de Telecinco "Sin Tetas no hay Paraíso", Silvestre va ser l'actor revelació i sex symbol.En aquesta telesèrie, Silvestre li dona vida a "El Duque", un poderós narcotraficant.
Després d'aquesta gran producció, entraria a formar part de l'elenc de moltes més pel·lícules com el thriller "Reflections" que es va rodar amb Timothy Hutton a la ciutat de Chicago. Aquest film es va estrenar de manera directa a la televisió el 24 de juny de 2008, on novament va rebre bones crítiques per la seva excel·lent participació hi ha la trama que l'envolta.

## Filmografia
### Cinema

| Any | Pel·lícula | Detalls | Director | Personatge |
| 2008 | Imbroglio nel lenzuolo, L | En filmació | Alfonso Arau | Giocondo |
| 2008 | Reflections | | Bryan Goeres | Marco |
| 2008 | El viaje de Zhao | | Susi Gozalvo | Martín |
| 2008 | 3:19 | | Dany Saadia | Ilan |
| 2007 | Dolly | Curtmetratge/Drama (19 min.) | David Pinillos | Nacho |
| 2006 | La distancia | Thriller | Iñaki Dorronso | Daniel |
| 2005 | Vida y color | | Santiago Tabernero | Javi |
| 2005 | A golpes | Comèdia | Juan Vicente Córdoba | Yuri |

### Televisió

| Any | Títol | Personatge | Cadena |
| 2008-2009 | Sin tetas no hay paraíso (Espanya) | El Duque | Telecinco |
| 2004-2005 | Motivos personales | Nacho | Telecinco |
| 2004 | Mis adorables vecinos | Monitor (personatge capitular) | Antena 3 |
| 2003 | One Piece | Chew | Telecinco |
| 2003 | One Piece | Sr. Primer (Mr. 01) | Telecinco |

### Teatre

| Any | Obra | Autor | Director | Teatre |
| 2004 | Noches de amor efímero | Paloma Pedrero | Eduardo Recabarren | Salas alternativas: Tempo, Descalzas. |
| 2003 | Porno | Mario Fraty | Angela Bosch | Teatre Art en Brut. |
| 2002 | Verdadero Oeste | Sam Shepard | Luis Guilera | Teatre Raval de Castelló |

## Premis

2006
* Premi al Millor actor revelació a Toulouse Cinespaña per "La distancia". 2008
* Premi Pètal al Millor actor per " Sin tetas no hay paraíso".
* Premi Especial V&T a l'Home de l'any als Premis Pètal.
* Bíznaga de Plata al Millor actor a la secció Zonacine al Festival de Cinema Espanyol de Màlaga per "Zhao".
* Camaleó d'Honor a la categoria de Premi revelació al Festival de cinema i televisió d'Islantilla per " Sin tetas no hay paraíso".
* Palmera d'Or Millor interpretació masculina a la Mostra de València per "3:19".
* Premi Ondas a la Millor interpretació masculina de ficció nacional per " Sin tetas no hay paraíso".
2009
* Premi de la Unió d'Actors al Millor actor revelació per " Sin tetas no hay paraíso".
* Premi Fotogramas de Plata al Millor actor de sèrie per " Sin tetas no hay paraíso".
* Premi Fotogramas de Plata a l'Intèrpret més buscat en www.fotogramas.es.

## Referències

* ↑ «Biografía de Miguel Ángel Silvestre» (en castellà). biografias. [Consulta: 3 febrer 2014].